Във връзка с постъпило уведомление за инвестиционно предложение с вх. № ОВОС-2089/09.11.2020г. за: „Площадка за преработка на неопасни строителни отпадьци и земни маси” в поземлен имот с идентификатор 38950,12.580 по КККР на землище на Костиево, общ. Марица, с възложител: К. Джевизов,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение касае изграждане на площадка за преработка(оползотворяване) на неопасни строителни отпадьци и земни маси . Така заявеното ИП попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0002087 „Марица-Пловдив“ и BG0000578 „Река Марица“.

Копие на писмото е изпратено до Община Марица и Кметство с. Костиево

Отговорено от РИОСВ-Пловдив на 17.11.2020г.